– Սա շատ սխալ բան է: Ասեմ, որ ճանաչում եմ կաթողիկոսին էլ, իր եղբորն էլ` Նոր Նախիջեւանի եւ Ռուսաստանի Հայոց թեմի առաջնորդ Տ. Եզրաս եպիսկոպոս Ներսիսյանին: Ասեմ, որ Եզրաս սրբազանը Մոսկվայում հիանալի հոգեւոր կենտրոն է ստեղծել, միայն տեսնեք, թե ինչպես են հայերը գնում այնտեղ, թե ինչպիսի գրականություն ունեն: Չպետք է խանգարել այս ամենին: Չեմ ասում, թե ամեն ինչ իդեալական է, եկեղեցում էլ կարող է սխալներ եղել են, բայց հարցերը պետք է օրինական ճանապարհով բարձրացնել, ոչ թե հարձակվել Վեհափառ Հայրապետի վրա: Ի՞նչ էին ուզում անել` ծեծե՞լ, բռնություն կիրառե՞լ, որպեսզի այդ ձեւով ստիպեն հրաժարակա՞ն տա: Վերջիվերջո, երբ մենք պետականություն էլ չենք ունեցել, եկեղեցու շնորհիվ է պահպանվել մեր ժողովրդի լեզուն, առհասարակ` մեր ժողովուրդը, մի՞թե կարելի է եկեղեցու հանդեպ այդպիսի սրբապղծություն անել: Կրկնում եմ` անկախ նրանից, թե ով ինչ մեծ պաշտոն է զբաղեցնում, եթե գողացել է, պետք է պատասխան տա, շատ կողմ եմ, բայց սա չի նշանակում, որ ում պատահի, պետք է տանել գնդակահարել: Մեր ակադեմիան էլ, որն ամենաաղքատ վիճակում է գտնվում, վարչապետ Կարեն Կարապետյանը միայն պատմության ինստիտուտից 14 միլիոն վերցրեց, տարավ, թե ինչ արեցին, ով կերավ, մեզ այդպես էլ պատասխան չտվեցին: Պետք է այս հարցերը լուծվեն, ոչ թե կաթողիկոսի վրա հարձակվեն: